Pinco

O pinco o pinco zeneize o l'è stæto un tipo de nave mercantile a trei erbui a veia latinna con prua a speron e poppa a spegio. O l'ha avüo grande diffuxion in ta marineria ligure tra a fin do XVII e l'inizio do XIX secolo. A sö portä a l'andava dae 50 a 200 t.

O pinco o l'aveiva unna segunda attrezzatüa de veie quaddre da sostituï ae veie latinne pe e andatüe portanti.

O nomme pinco o porieiva derivä dall'olandeise pinkO. Pianigiani, Vocabolario Etimologico della Lingua Italiana. che zà in to medioevo o designava una imbarcasion piccinna da trasporto, pe çerti versci scimile ao pinco e dä quale quest'ürtimo o porieiva essê in parte derivou.

E raxioin do successo de questo tipo di imbarcasion pe un periodo storico coscí cirscoscrîto van çerchæ in ta sö economicitæ de gestion, versatilitæ, velocitæ e manovrabilitæ, doti che ne faxeivan anche un'unitæ efficace in ta lotta contra i pirati barbareschi.

 Note 

 Bibliografîa 


 Âtri progètti 

Categorîa:Traspòrti marìtimi
Categorîa:Veìcoli